Дыҟамзар ҟалап аԥсуа литература аҭоурых иаланагалаз ҳашәҟәыҩҩцәа, аиҳабыратә абиԥара инадыркны иахьатәи аԥсуа поетцәа ҿарацәа рҟынӡа, зҩымҭа ахҳәаа ззыҟаимҵаз, ҳәа азгәалҭеит Диана Џьынџьалԥҳа аиҿцәажәараҿы.
"Иаргьы саргьы аԥсуа литература кафедраҿы аусура ҳаицалагеит. "Аиҳаб дызмам Анцәа димам" рҳәоит еиԥш, Руслан Қапба акафедра абчараҳқәа дреиуоуп. Ҳаргьы гәыблыла ҳаизыҟоуп, избанзар иара иаамсҭашәара, иуаҩра, ибаҩхатәра, абарҭқәа зегьы ирлыҵшәахеит иҭижьхьоу 36 шәҟәы. Ашәҟәыҩҩцәа ирызку имонографиақәа дрыхӡыӡааны, ҟәырҷахак бжьамыжькәа, дара рыԥсҭазааратә мҩа зегьы иагәыларԥшны, аԥхьаҩ инырыртә еиԥш иҭҵааны иҭижьқәаз роуп. Уи еиҳау баҟа рзыҟарамҵазар ҟалап. Иара ибжьы нҭганы аӡәгьы иимырҳацт, астудентцәеи иареи даара еизааигәоуп ", - еиҭалҳәеит Џьынџьалԥҳа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит: